alexandrainst/scandi-wiki huggingface dataset:
Joint Base Andrews

Joint Base Andrews er en felles base for det amerikanske flyvåpenet og den amerikanske marinens flystyrke. Basen ligger nær Washington, D.C., og fungerer også som base for den amerikanske presidentens to reserverte fly, de såkalte Air Force One (som egentlig er kallesignalet for ethvert flyvåpenfly som presidenten befinner seg ombord i).

Opprinnelig het basen Camp Springs Army Air Base, men navnet ble endret i 1945 for å minnes generalløytnant Frank Maxwell Andrews, som var en sentral person i oppbyggingen av flyvåpenet. Fra begynnelsen av, og inntil 2009, var basen en ren flyvåpenbase, først for det såkalte Army Air Corps (som i 1941 tok navnet Army Air Force), og så fra 1947 for den da nyopprettede forsvarsgrenen United States Air Force. I 2009 ble basen slått sammen med den nærliggende "Naval Air Facility Washington", og den har fra samme tid betegnelsen "Joint Base Andrews".

Basen ligger i Prince George's County i Maryland, litt øst for Washington, DC.

Referanser

Eksterne lenker
Air Force District of Washington
89th Airlift Wing
113th Wing
459th Air Refueling Wing
Air National Guard
Naval Air Facility, Washington, D.C. 
The United States Air Force Band 
USAF Honor Guard

Flystasjoner i USA
Flyplasser i Maryland
Militærvesen i Maryland
Cass Gilbert

Cass Gilbert (født 29. november 1859 i Zanesville i Ohio i USA, død 17. mai 1934) var en pioner innen amerikansk arkitektur.  

Etter flere års selvstendig arkitektpraksis i Minnesota etablerte han seg i New York. Hans Woolworth Building (1910–13) var i over 15 år verdens høyeste byggverk og gjelder som pregende for skyskraperarkitekturen i New York i 1920-årene. Det var også Gilbert som tegnet høyesterettsbygningen i Washington D.C.

Referanser 

Arkitekter fra USA
Arkitekter innen historismen
Personer fra Muskingum County i Ohio
Personer fra Saint Paul
Fødsler i 1859
Dødsfall i 1934
Nansemond

Nansemond er navnet på en liten indianerstamme som tradisjonelt har holdt til rundt elven Nansemond innen grensene til det som i dag er byen Suffolk i Virginia i USA. 

De reorganiserte seg sent på 1900-tallet og fikk statlig offisiell anerkjennelse som stamme av Virginia i 1985. De ble føderalt anerkjent i 2018.

Referanser

Eksterne lenker 

 Nansemond Indian Tribal Organization
 Virginia Council on Indians

Urfolk i Virginia

Indianerstammer
Nordamerikanske indianerstammer
Algonkinske folk
Hoftun

Etternavnet Hoftun (tidligere skrevet Hovtun) kommer av ordene Hov (gammel hedensk kultplass) og tun (som i gårdstun). Hoftun er et gammelt gårdsnavn, der det menes at det var et hov på gården fra gammel norrøn tid. 

Før i tiden hadde vi stum v i Norge. Det vil si at vi uttalte v-en i skriftspråket som f, slik som de i dag gjør i Tyskland. Dette har forandret seg i Norge til slik nordmenn snakker i dag. Dette har ført til at etternavnet Hoftun har forandret skrivemåte fra Hovtun til Hoftun, selv om det skal uttales på samme måte. Det er forøvrig noen som fortsatt holder fast på den gamle skrivemåten, nemlig Hovtun.

Eksterne lenker 
   Hoftun i O. Rygh: Norske Gaardnavne. 

Etternavn
Norrøn tid
Kathleen Sebelius

Kathleen Gilligan Sebelius (født 15. mai 1948 i Cincinnati i Ohio) er en amerikansk demokratisk politiker. Hun var USAs helse- og omsorgsminister i Barack Obamas regjering fra 2009 til 2014, etter å ha vært guvernør i delstaten Kansas fra 2003 til 2009.

Familiebakgrunn og yrkeskarrière 
Hun ble født i Cincinnati som datter av Mary Kathryn (født Dixon) og tidligere kongressmann og guvernør John J. Gilligan. Familien er katolikker av irsk herkomst. Hun er gift med den føderale dommeren K. Gary Sebelius, sønn av tidligere kongressmann Keith Sebelius.

Kathleen Sebelius har bachelorgrad i statsvitenskap fra Trinity Washington University og mastergrad i offentlig administrasjon fra University of Kansas. Hun har vært bosatt i Kansas siden 1974. Sebelius var direktør og sjeflobbyist for Kansas Trial Lawyers Association 1977–1986.

Politisk arbeid 
Sebelius var valgt til Kansas' lovgivende forsamling fra Topeka 1986–1994, og ledet utvalget for føderale spørsmål. I 1994 vant hun overraskende valget om å bli delstatens forsikringskommisjonær, med ansvar for å føre tilsyn med private forsikringsselskaper. Hun var den første demokraten som hadde blitt valgt til denne posisjonen på 1900-tallet. Sebelius satt i vervet frem til hun ble valgt til guvernør i 2002. Hun ble valgt til guvernør foran republikaneren Tim Shallenburger med 53 mot 45 % av stemmene, senere gjenvalgt i 2006 med 57,8 mot 40,5 % av stemmene.

Sebelius ble kåret til en av USAs fem beste guvernører i en artikkel i Time i 2005. Det første problemet Sebelius håndterte, var et budsjettunderskudd på 1,1 milliard dollar. Dette løste hun ved å selge 700 biler som delstaten eide, men ikke brukte, og forbød det offentlige å kjøpe flere. Inntektene fra bilsalget var små, men det viste at hun visste å gjennomføre sparetiltak. Senere ble det offentlige pålagt å gå sammen ved innkjøp av datamaskiner, og hjemmehjelper måtte gå i sine egne bukser fremfor bukser utlevert fra det offentlige. Til slutt hadde Sebelius klart å stabilisere budsjettet allerede i sitt første år som guvernør, uten å måtte øke skattene eller kutte i bevilgningene til utdanningssystemet.

Etter Barack Obamas nominasjon som presidentkandidat i 2008 var Sebelius på tale som visepresidentkandidat. Dette var særlig på grunn av hennes stilling som demokratisk guvernør med så store marginer i en hovedsakelig republikansk delstat. I 2009 ble det kjent at hun hadde akseptert å bli helse- og omsorgsminister i Barack Obamas regjering. I Kansas var hun imidlertid ønsket av demokrater som kandidat til Senatet samme år. Om hun hadde blitt valgt, ville hun blitt den første demokratiske senatoren fra Kansas siden 1932. Hun ble godkjent som helse- og omsorgsminister av Senatet den 28. april.

Referanser

Eksterne lenker 
 
 Biografi hos Helse- og omsorgsdepartementet

USAs helseministre
Barack Obamas regjering
Guvernører i Kansas
Personer fra Cincinnati
Personer fra USA av irsk opphav
Matt Blunt

Matthew Roy «Matt» Blunt (født 20. november 1970) er en amerikansk offiser, lobbyist og republikansk politiker. Han var guvernør i delstaten Missouri 2005–2009. 33 år gammel var Blunt den nest yngste guvernøren i Missouris historie, bare slått av Kit Bond. Før han ble guvernør, var han delstatens «secretary of state» (administrasjonsminister) 2001–2005 og medlem av Missouris lovgivende forsamling 1999–2001.

Matt Blunt er sønn av senator Roy Blunt.

Guvernører i Missouri
Lobbyister
Personer fra Greene County i Missouri
Personer fra Springfield i Missouri
Personer fra Cole County i Missouri
Fødsler i 1970
John Lynch

For den irske politikeren John Mary «Jack» Lynch, se Jack Lynch

John H. Lynch (født 25. november 1952) er en amerikansk politiker for Det demokratiske parti. Han var guvernør i delstaten New Hampshire fra 2005 til 2013.

Valghistorikk 

|-
| colspan=10 |New Hampshires guvernørvalg
|-
! År
! Seirende kandidat
! Parti
! Andel
! Utfordrer 1
! Parti
! Andel
! Utfordrer 2
! Parti
! Andel
|-
| 2004
|  |John Lynch
|  |Demokratene
|  |51.02%
|  |Craig Benson (sittende)
|  |Republikanerne
|  |48.87%
|
|
|
|-
| 2006
|  |John Lynch (sittende)
|  |Demokratene
|  |73.5%
|  |Jim Coburn
|  |Republikanerne
|  |26.5%
|
|
|
|-
| 2008
|  |John Lynch (sittende)
|  |Demokratene
|  |69.8%
|  |Joseph Kenney
|  |Republikanerne
|  |27.9%
| style="background:#FFDF00" |Susan Newell
| style="background:#FFDF00" |Libertarianerne
| style="background:#FFDF00" |2.2%
|-
| 2010
|  |John Lynch (sittende)
|  |Demokratene
|  |52.6%
|  |John Stephen
|  |Republikanerne
|  |45.1%
| style="background:#FFDF00" |John Babiarz
| style="background:#FFDF00" |Libertarianerne
| style="background:#FFDF00" |2.2%

Referanser

Se også 
 Liste over Amerikas forente staters guvernører

Guvernører i New Hampshire
Personer fra Waltham i Massachusetts
Fødsler i 1952
Paul McGrath

Paul McGrath (født 4. desember 1959 i Ealing i London i England som Paul Nwobilo) er en tidligere irsk fotballspiller. Han var i lang tid fast på det irske landslaget der han fikk 83 kamper og åtte mål. På klubbnivå spilte han for St Patrick's Athletic FC, Manchester United, Aston Villa FC, Derby County FC og Sheffield United FC. 

McGrath har irsk mor og nigeriansk far . Ifølge Donald McRae forsvant McGraths far kort tid etter at han ble unnfanget. Hans mor, Betty McGrath, adopterte Paul bort da han var fire uker gammel. Hun var redd for at hennes far skulle finne ut at hun var gravid, særlig siden barnet var produktet av flere kulturer, og reiste i hemmelighet til London for å få sitt barn som også ble regnet som uekte. McGraths mor klarte å oppspore ham igjen senere, men han ble oppdratt ved et antall barnehjem i Dublin under navnet Paul Nwobilo.

Han begynte å spille fotball som skolegutt for Pearse Rovers og spilte juniorfotball for Dalkey United. McGrath arbeidet for en kort stund som lærling i Dublin før han ble profesjonell. I 1981 dro han til klubben St Patrick's Athletic i Football League of Ireland. Han utmerket seg i klubben, fikk kallenavnet «The Black Pearl of Inchicore» og ble kåret til årets spiller i sin første og eneste sesong.

Han dro så til Manchester United (1982–89) og senere Aston Villa (1989–96), Derby County (1996–97) og Sheffield United (1997–98). Mens han var på Villa Park fikk han kallenavnet God og ble kåret til spillernes årets spiller i 1993. Han er regnet som en av de beste spillerne i Villas historie.

I mange år led han av alkoholisme og gikk av og til glipp av kamper som resultat av dette. Hans karriere var også preget av skader som resulterte i totalt åtte kneoperasjoner.

Han spilte en betydelig rolle i Irlands landslags gjennombrudd på slutten av 1980–tallet og begynnelsen av 90–årene, ledet av manager Jack Charlton. Han fikk 83 landskamper for landet sitt, scoret 8 mål og spilte i VM i 1990 og 1994. Han ledet laget som kaptein fire ganger i 1992 etter at Mick McCarthy la opp, men trakk seg til fordel for Andy Townsend siden han ikke følte han var rett mann for rollen.

Eksterne lenker 
 

Irske fotballspillere
Spillere i Fotball-EM 1988
Spillere i Fotball-VM 1990
Spillere i Fotball-VM 1994
Fotballspillere for St Patrick's Athletic FC
Fotballspillere for Manchester United FC
Fotballspillere for Aston Villa FC
Fotballspillere for Derby County FC
Fotballspillere for Sheffield United FC
Personer fra Ealing
Fødsler i 1959
Teddy Flack

Edwin Harold «Teddy» Flack (født 5. november 1873 i London, død 10. januar 1935) var en australsk friidrettsutøver.

Flack ble olympisk mester to ganger i 1896 i Athen under de første olympiske lekene i moderne tid. Han vant både 800 og 1500 meter, han vant 1500-metersløpet etter en duell mot favoritten Arthur Blake. Sin andre olympiske tittel vant han to dager senere da han vant 800-metersfinalen på tiden 2.11,0. Flack stilte også opp i maraton dagen etter, til tross for at han aldri hadde konkurrert i lengre løp enn 10 miles. Halvveis i maratonløpet lå han på andreplass bak Albin Lermusiaux fra Frankrike, som hadde vunnet bronsemedalje på 1500 m. Etter 32 kilometer brøt franskmannen, og dermed var Flack i teten. Men kun 4 kilometer fra mål kollapset han, og da en gresk tilskuer prøvde å hjelpe ham, slo han ned tilskueren. Flack ble diskvalifisert. 

Flack deltok også i tennisturneringen, både i single og double, i Athen. Han tapte i innledende runde for Aristidis Akratopoulos fra Hellas i single. I double spilte han sammen med George S. Robertson. De kom til semifinalen etter å ha vunnet den første kampen på walk over. De tapte semifinalen for Dionysios Kasdaglis fra Egypt og Demetrios Petrokokkinos fra Hellas. De kom dermed på tredjeplass, men i 1896 var det kun vinneren som fikk medalje i sølv. Det var først under OL 1904 det ble innført gull, sølv og bronse for de tre første plassene.

OL-medaljer 
 1896  Athen -  Gull på 800 meter  Australia
 1896  Athen -  Gull på 1 500 meter  Australia
 1896  Athen -  Bronse i tennis double (sammen med George S. Robertson)  Storbritannia

Referanser

Eksterne lenker 
 

Australske mellomdistanseløpere
Olympiske mestere for Australia
Olympiske bronsemedaljevinnere
Medaljevinnere under Sommer-OL 1896
Deltakere for Australia under Sommer-OL 1896
Friidrettsutøvere under Sommer-OL 1896
Tennisspillere under Sommer-OL 1896
Personer fra London
Personer fra Victoria
Fødsler i 1873
Dødsfall i 1935
Bronislaw Malinowski

Bronisław Kasper Malinowski (født 7. april 1884 i Kraków i Østerrike-Ungarn (nå i Polen), død 16. mai 1942 i New Haven i Connecticut i USA) var en polsk/engelsk sosialantropolog. Han anses som en av det 20. århundres mest betydningsfulle antropologer. Malinoski grunnla den moderne sosialantropologiske metode, feltarbeidet, samt utarbeidet funksjonalismen som teoretisk rammeverk.

Malinowski arbeidet særlig med trobrianderne i Melanesia i Oseania. 

Malinowski hadde sterk påvirkning på de fleste av sosialantopologene som gjorde seg bemerket i det 20. århundre.

Universitetsansettelser 
 London School of Economics
 University of London
 Cornell University
 Harvard University
 Yale University

Bibliografi 
 The Trobriand Islands (1915) 
 Argonauts of the Western Pacific (1922)
 Crime and Custom in Savage Society (1926) 
 The Sexual Life of Savages in North-Western Melanesia (1929)
 Coral Gardens and Their Magic: A Study of the Methods of Tilling the Soil and of Agricultural Rites in the Trobriand Islands (1935)
 The Scientific Theory of Culture (1944)
 Magic, Science, and Religion (1948)
 The Dynamics of Culture Change (1945)
 A Diary In the Strict Sense of the Term (1967)

Referanser

Eksterne lenker 
 

Polakker
Britiske professorer
Personer fra Kraków
Alumni fra London School of Economics
Antropologer
Professorer ved Yale University
Fødsler i 1884
Dødsfall i 1942
Professorer ved Cornell University
Tantalos

Tantalos (gresk: Τάνταλος; latin Tantalus) er i  gresk mytologi stamfaren til tantalidene. Han freste mot gudene og nedkalte dermed en forbannelse over sitt hus, en forbannelse som skulle bestå gjennom fem generasjoner. 

Tantalos var ifølge en av versjonene konge av Sipylos i Lydia, eller av Frygia ifølge en annen versjon. Han blir for det meste beskrevet som sønn av Zevs og okeaniden Pluto, men ifølge en annen versjon var han sønn av Tmolos og Omfale. Han var gift med Dione og far til Niobe, Broteas, Daskylos og Pelops.

Mens han en gang var innbudt til å spise av gudenes taffel, stjal Tantalos nektar og ambrosia og gjorde dermed gudene rasende. Han gjemte også en gullhund stjålet fra et Zevstempel, og nektet for det. For å sette gudenes allvitenhet på prøve drepte han sin yngste sønn Pelops og tilberedte ham som et måltid. Han ville se om gudene oppdaget hva det var de spiste. Vel fortærte Demeter en del av skulderen, men de øvrige gudene forstod straks hva for en redselsdåd som var begått. De kastet Tantalos ned i Tartaros i underverdenen, og utsatte ham for evige pinsler. De plasserte ham i et vanndike, og når Tantalus bøyde seg ned for å øse opp vann med hendene for å stille sin brennende tørst, trakk vannet seg alltid unna. Rett over ham var det gren med frukter, men straks han strakk hendene opp for å plukke dem, førte vinden grenene utenfor rekkevidde. 

Denne myten er opphavet til uttrykket tantaloskvaler, som sikter til at man er skilt fra noe man ønsker seg når det tilsynelatende er innen rekkevidde.

Grunnstoffet tantal er oppkalt etter Tantalos.

Personer fra gresk mytologi
Ord og uttrykk
Kimono

Kimono  着物 (fra japansk kiru: ta på seg + mono: objekt, dvs. klær) er den tradisjonelle japanske nasjonaldrakten. Opprinnelig ble ordet kimono benyttet om alle klær for menn, kvinner og barn, men har etterhvert blitt reservert for en viss type nesten fotsid drakt. Når den i vesten primært oppfattes som en kvinnedrakt, er det på samme måten som at mange ved ordet bunad umiddelbart tenker først på kvinnedrakten. 

Kimonoen er T-formet som plagg, og faller rettlinjet (uten innsving for midjen) ned til ankelen. Drakten har krave og lange ermer. Ermene er svært vide ved vristen; voksendraktene kan der ha et rundmål på en halv meter. Tradisjonelt kan ermene på den drakten som brukes av ugifte kvinner ved spesielle anledninger, ha så vid omkrets at de henger nesten ned til gulvet. 

Drakten svøpes rundt kroppen, alltid med den venstre siden over mot høyre, og holdes på plass av et bredt klesbelte som bindes sammen bak på ryggen. Dette beltet kalles obi. 

Kimonoen brukes sammen med  tradisjonelt fottøy, særlig med geta eller zori, og med strømpetypen tabi. Under den ytre kimonoen bæres som undertøy en kortere kimono som kalles nagajuban.

Referanser 

Folkedrakter
Japansk kultur
Kapper og talarer
Flamenco

Flamenco er en spansk musikkgenre og rituell folkedans. 

Musikkformen er i utgangspunktet en form for folkemusikk. Den favner en kompleks musikalsk og kulturell tradisjon, og selv om den gjerne betraktes som en del av generell spansk kultur, er den sterkt knyttet til regionen Andalucía, der den kan ha oppstått. Men det er også kommet bidrag til kulturen fra særlig Extremadura og Murcia. 

Det gjenstår mange spørsmål omkring flamencoens opphav som musikkform, men det er generelt enighet om at den vokste frem mellom det særegne kulturmøtet mellom den opprinnelige andalusiske kulturen og islamsk kultur, sefardisk kultur og romanifolkets kultur, slik disse hadde etablert seg i Andalucía før den kristne gjenerobring. Latinamerikansk musikk, og særlig den cubanske, har vært med på å gi varianter av flamencoen sine uttrykk.

Flamencomusikken er dominert av sang, gitar og kompliserte rytmer. Dansen er elegant, full av temperament, og er karakterisert ved mye fotarbeid. Den regnes som stor kunst.

Flamenco finnes i mange versjoner, fra den turistifiserte og lett tilgjengelige versjonen, til den ballettaktige institusjonaliserte formen, og videre til den mer «opprinnelige», folkelige formen man kan finne på såkalte «peñas» og ved ulike fester, høytider og festivaler.

Fra 1970-tallet har flamencoen spredt seg over hele verden, og er blitt brukt av mange artister, som Paco de Lucia og Ojos de Brujo i såkalte «crossover»-konstellasjoner. I tillegg har Carlos Sauras kjente filmer som «Blodbryllypet», «Carmen» og «Flamenco» gjort flamenco kjent og tilgjengelig for publikum i en rekke land. Den unge, anerkjente sangerinnen Estrella Morente ble viden kjent da hun medvirket som «stemmen» til Penélope Cruz i sangen «Volver» i Pedro Almodovars film med samme navn.

I Norge danses det flamenco i flere byer, og spesielt i Oslo, Trondheim og Moss. Miljøet i Oslo er dominert av Centro de Flamenco, som ledes av Kari Helene «Elena» Østbye. I Trondheim drives foreningen  Flamenco Trondheim av Hilde Handegard.
I Moss er det danser og pedagog Hanne Knutsen driver Duende Studio. I Kristiansand opptrer duoen «Duo Del Flamenco»  (Hilde Engebø Pérez, Svein-Helge Vikse) med dans og gitar.

Referanser

Eksterne lenker 
 Centro de flamenco
 Duende Studio

Spansk kultur
Danser
Immateriell kulturarv
1000 artikler enhver Wikipedia bør ha
Mary Cassatt

Mary Cassatt (født 22. mai 1844 i Pittsburgh i Pennsylvania i USA, død 14. juni 1926 i Le Mesnil-Théribus i departementet Oise i Frankrike) var en betydelig amerikansk grafiker og malerinne innen impresjonismen. Hun bodde det meste av sitt liv i Frankrike. Hun var venn av Edgar Degas og kunstnerisk sterkt påvirket av ham. 

I 1973 ble hun innvotert i National Women's Hall of Fame.

Referanser 

Malere fra USA
Grafikere fra USA
National Women's Hall of Fame
Personer fra Pittsburgh
Kvinnelige malere
Fotbinding

Fotbinding eller fotsnøring (kinesisk: 缠足, pinyin: chánzú, jyutping: gwo2 goek3; eller Pe̍h-ōe-jī: pa̍k-kha) var en sedvane utført på jenter og kvinner i Kina i omtrent ett tusen år, siden begynnelsen av 900-tallet til tidlig på 1900-tallet. Føtter som var blitt slik bundet og dermed fått det ønskede utseende, ble gjerne kalt lotusføtter eller liljeføtter.

Skikken ble begrunnet med at små føtter på en kvinne var noe særdeles vakkert og attraktivt (noen mener at kinesiske menn ble oppdratt til å betrakte dem som noe erotisk), med den følge at kinesiske folk flest, også fattigfolk som ellers ikke hadde anledning til å følge moter i ett og alt, selv passet på at fotbinding fant sted.

Historikk

Litteratur 
 Torbjørn Færøvik: Midtens rike – En vandring i Kinas historie, Cappelen Damm, Oslo 2009, s. 113-133, ISBN 978-82-02-27269-2
 Dorothy Ko: Cinderella’s Sisters: A Revisionist History of Footbinding. Los Angeles: University of California Press, 2005.
 Beverley Jackson: Splendid Slippers – A Thousand Years of an Erotic Tradition: Ten Speed Press
 Howard S. Levy: The Lotus Lovers: Prometheus Books, New York, 1992
 Eugene E. Berg, M.D.  Chinese Footbinding.  Radiology Review – Orthopaedic Nursing 24, no. 5 (September/October) 66-67
 Lisa See: Snow Flower and the Secret Fan (roman)
 Wang Ping: Aching for Beauty: Footbinding in China. New York: Anchor Books, 2002.

Se også 
 Kroppsmodifikasjon
 Skalleforming
 Korsett

Referanser

Eksterne lenker 
 

Kinesisk kultur
Kroppsmodifikasjon
Venonaprosjektet

Venona-prosjektet var et samarbeidsprosjekt mellom amerikansk og britisk etterretningstjeneste om deschiffrering av sovjetiske, hemmelige etterretningsmeldnger. Fra 1942 og fremover hørte og lagret U.S. Army Signal Security Agency en stor mengde sovjetisk meldingstrafikk, Selv om meldingene var kodet ved hjelp av et engangsnøkkel-system, viste det seg at en del av meldingene kunne dekodes. Dette skyldtes til dels at agenter av og til benyttet systemet feilaktig, for eksempel ved at de flere ganger brukte samme engangsblad av kodenøkkelen. Arbeidet med deschiffreringen pågikk særlig iherdig fra 1946 og til 1980, og ca. 2 200 meldinger kunne deschiffreres og oversettes.

Tidlig under den kalde krigen var Venonaprosjektets funn av stor betydning for vestlig etterretning. Selv om de aller fleste av meldingene som lot seg deschiffrere var fra tiden frem til 1945, fikk funnene betydning også for ettertiden, særlig i forbindelse med identifikasjonen av sovjetiske agenter. Blant de som ble identifisert delvis på grunn av Venone, var Harry Dexter White.

Litteratur 
 The Hidden Hand: Britain, America, and Cold War Secret Intelligence; by Richard J. Aldrich. New York: Overlook Press, 2002. ISBN 1-58567-274-2.
 Body of Secrets: Anatomy of the Ultra-Secret National Security Agency; by James Bamford. Anchor Books. ISBN 0-385-49908-6. Siehe auch The Puzzle Palace vom gleichen Autor.
 Secrecy: The American Experience; by Daniel Patrick Moynihan, New Haven: Yale University Press 1998. ISBN 0-300-08079-4.
 Bombshell; by Albright and Kunstel. About Soviet WWII espionage in the US, including Venona.
Battle of Wits; by Steven Budiansky. An overview in one volume of cryptography in WWII.

Eksterne lenker 
  The VENONA Intercepts
 NSA official VENONA site
 Moynihan Commssion Report on Government Secrecy (1997)
 Selected Venona Messages
 MI5 Releases to the National Archives
 Cover Name, Cryptonym, CPUSA Party Name, Pseudonym, and Real Name Index
 Gorsky Report (in Russisch)
 Venona FBI FOIA Files
 Venona Chronology 1939-1996 per Denis Naranjo
 FBI Memo "Explanation and History of Venona Project Informantion" (1 February 1956)
 Stalin-Era Research and Archives Project
Archives in Russia

Etterretningsoperasjoner
Mafia (andre betydninger)

Mafia kan referere til

Mafia – en kriminell organisasjon
Mafia (spill) – et rollespill
MafiaNo – nettleserbaserte onlinespill
Nordicmafia – nettleserbaserte onlinespill
Mafiaøya, Øy i Det indiske hav tilhørende Tanzania
National Gallery of Art

National Gallery of Art er et kunstmuseum på National Mall i Washington, D.C.  Museet ble etablert i  1937 av den amerikanske kongressen. Hovedbygningen ble tegnet av arkitekten John Russell Pope.

Museet inneholder store mengder kunst, særlig malerkunst, av kunstere som Jan Vermeer, Frans Hals, Rembrandt van Rijn, Claude Monet, Vincent van Gogh, Leonardo da Vinci (hans eneste verk på den vestlige halvkule), Pablo Picasso, Henri Matisse, Jackson Pollock, Andy Warhol, Roy Lichtenstein,  Joan Miro, Louise Bourgeois og Hector Guimard.

Eksterne lenker
 
 Audio tour of East Wing addition
 National Gallery of Art Photo Gallery
 (Joseph E.) Widener Collection at the National Gallery of Art, Washington, D.C. 

Museer i Washington, D.C.
Museer etablert i 1937
1937 i USA
Kunst og kultur i 1937